
ЗАПОВЕД

№ 8121К-15648/15.10.2026 г.

	ОТНОСНО: 
	Обявяване на конкурс за назначаване на държавна служба в МВР



На основание чл. 156, ал. 1, ал. 5 и ал. 6 от Закона за Министерството на вътрешните работи, чл. 5 от Наредба № 8121з-344 от 25 юли 2014 г. за назначаване на държавна служба в МВР и заповед № 8121з-825/21.05.2026 г., относно определяне на длъжностно лице за упражняване на правомощия по Закона за Министерството на вътрешните работи и докладна записка рег. № 317р-15173/12.10.2026 г.,

ОБЯВЯВАМ:

І. Конкурс за назначаване на държавна служба в Областна дирекция на МВР – Пловдив на вакантни изпълнителски длъжности, за които се изисква задължителна първоначална професионална подготовка, както следва:

Сектор „Базова научно-техническа лаборатория“
Група „Химия, биология и одорология“
- разузнавач VІ-IV степен (ЕКД - химик) – 3 (три) вакантни длъжности.

ІІ. Кандидатите за участие в конкурса трябва да са дееспособни физически лица, които отговарят на следните изисквания:
1. Да имат само българско гражданство;
2. Да не са осъждани за умишлено престъпление от общ характер, независимо от реабилитацията;
3. Да не са привлечени като обвиняеми или не са подсъдими за умишлено престъпление от общ характер;
4. Специфични изисквания:
4.1. Да не са навършили 41 (четиридесет и една) години към датата на обявяване на конкурса (изискването не се прилага за кандидатите, които са бивши държавни служители на МВР, заемали длъжности по ЗМВР, или настоящи служители в МВР);
4.2.	Да притежават висше образование с минимална образователно-квалификационна степен „Бакалавър“, съгласно член 42, алинея 1, точка 1, буква “б” от Закона за висшето образование;
4.2.1. Области на висшето образувание: природни науки, математика и информатика; технически науки;
4.2.2. Професионални направления: химически науки; химични технологии; материали и материалознание; металургия;
4.3. Минимален професионален стаж:
- за длъжността разузнавач VI степен – не се изисква;
- за длъжността разузнавач V степен – 1 година;
- за длъжността разузнавач IV степен – 2 години;
4.4. Да отговарят на минималните изисквания за физическа годност, определени съгласно специализираната методика за изследване на физическата годност на кандидатите за назначаване на държавна служба в МВР, съгласно приложение № 2 от Наредба № 8121з-344/25.07.2014 г. за назначаване на държавна служба в Министерството на вътрешните работи;
4.5. Да отговарят на минималните изисквания за психологична пригодност, определени съгласно специализираната методика за психологично изследване на кандидатите за назначаване на държавна служба в МВР, съгласно приложение № 3 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;
5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.

ІІІ. Необходими документи и срок за подаването им:
1. В 15 (петнадесет) дневен срок, считано от деня следващ публикуването на обявлението по реда на чл. 156, ал. 6 от Закона за Министерството на вътрешните работи, кандидатите могат да подадат заявление съгласно приложение № 4 към чл. 13, ал. 1 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи. 
Към заявлението се прилагат: 
1.1. Нотариално заверено копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква „в“ от Закона за висшето образование; кандидатите имат задължение да извършват проверка в регистрите за наличието на регистрация на дипломата;
1.2. Други документи, имащи отношение към конкурса.
При подаването на документи личната карта се представя за сверяване.
2. Не се приемат документи, подадени след срока по т. III.1.
3. Документите за участие в конкурса се подават в сектор „Човешки ресурси” при Областна дирекция на МВР – Пловдив, адрес: гр. Пловдив, ул. „Княз Богориди” № 7. При подаването на документите личната карта се представя за сверяване, телефони за допълнителна информация и справки – 032/932293 и 032/932298.
4. В срока за подаване на документите за участие в конкурса, кандидатите да се явят пред експертната лекарска комисия за медицинско освидетелстване съгласно Наредба № 8121з-345 от 25 юли 2014 г. Медицинското освидетелстване може да се извърши в 3-дневен срок от крайната дата за подаване на документи – за кандидати, подали документи в последните три дни от срока или когато е необходимо да се назначат допълнителни медицински прегледи и изследвания.
В същия срок експертната лекарска комисия да изпрати по служебен път медицинските свидетелства на кандидатите до сектор „Човешки ресурси при Областна дирекция на МВР – Пловдив.
5. След изтичане на крайния срок за подаване на документите, сектор „Човешки ресурси” при Областна дирекция на МВР – Пловдив, да изпрати обобщена справка за набраните кандидати до дирекция „Човешки ресурси“ – МВР, Института по психология – МВР и ЦБПС при Академията на МВР - за проверка валидността на резултати и заключения по чл. 3а (Наредба № 8121з-344 от 25 юли 2014 г.) от изследвания при предходни конкурси.

IV. Конкурсната процедура да се проведе на следните етапи:
1. Изследване на физическата годност.
Изследването на физическата годност да се проведе в гр. София на Спортен комплекс „Раковски“ съгласно таблица № 1 от специализираната методика за изследване на физическата годност на кандидатите за назначаване на държавна служба в МВР, Приложение № 2 към чл. 3, ал. 1, т. 3 от Наредба № 8121з-344 от 25 юли 2014 г., както следва:
Таблица 1
	Точкова
система
за
оценка
 
 
	Тестова батерия

	
	скок
дължина от
място (см)
 
 
	бягане
осморка 4
цикъла (сек)
 
 
	гладко бягане
800 м (мин)
 
 
 
	сгъване и
разгъване
на ръцете
от опора
(бр.)
	изправяне
на трупа от
тилен лег
до седеж
(бр.)

	 
	мъже
	жени
	мъже
	жени
	мъже
	жени
	мъже
	жени
	мъже
	жени

	8
	>= 240
	>= 205
	-
	-
	t <= 3.10
	t <= 3.20
	-
	-
	-
	-

	7
	235
	200
	t <= 16.2
	t <= 16.6
	3.11 - 3.15
	3.21 - 3.25
	>= 55
	-
	-
	>= 55

	6
	230
	195
	16.3
	16.7
	3.16 - 3.20
	3.26 - 3.30
	50
	-
	-
	50

	5
	225
	190
	16.4
	16.8
	3.21 - 3.25
	3.31 - 3.35
	45
	-
	-
	45

	4
	220
	185
	16.5
	16.9
	3.26 - 3.30
	3.36 - 3.40
	40
	-
	-
	40

	3
	215
	180
	16.6
	17.0
	3.31 - 3.35
	3.41 - 3.45
	36
	-
	-
	36

	2
	210
	175
	16.7
	17.1
	3.36 - 3.40
	3.46 - 3.50
	32
	-
	-
	32

	1
	205
	170
	16.8
	17.2
	3.41 - 3.45
	3.51 - 3.55
	30
	-
	-
	30



2. Психологично изследване:
2.1. Тестово изследване с тест за интелигентност, личностни въпросници и други психодиагностични методи;
2.2. Психодиагностично интервю.
Кандидатите, покрили психологичните критерии за съответствие с изискванията за длъжността, установени чрез изследването по т. 2.1, се явяват на психодиагностично интервю.
Кандидатите, непокрили минималните изисквания за длъжността, установени в изследването по т. 2.1, не преминават елиминаторния праг на етапа и не се явяват на психодиагностично интервю.
3. Заключително интервю.

V. Конкурсната процедура да се проведе в срок до 6 (шест) месеца от обявяването на конкурса.

VІ. ОПРЕДЕЛЯМ състав на конкурсната комисия:
………………………………………………………………………………………………………………………………………………………………………………………………………...

VIІ. Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на съответните етапи от конкурсната процедура.

VIІI. Областна дирекция на МВР – Пловдив да публикува обявление за конкурса по реда на чл. 156, ал. 6 от Закона за МВР.

IX. Заповедта да се публикува в електронната страница на дирекция „Човешки ресурси” – МВР в интернет и интранет, и се изпрати на структурите по чл. 37 от Закона за МВР за сведение и изпълнение.


ЗА ГЛАВЕН СЕКРЕТАР НА МВР:
ГЛАВЕН КОМИСАР       (п)
Любомир Николов
  (Съгласно заповед № 8121з-1153/13.07.2026 г.)

